อดีตทหารเกณฑ์ ไม่กินยาไม่หลับไม่นอนมา 3 วัน บอกชินแล้วเพราะต้องเข้าเวร
หนุ่มหนองคาย วัย 25 ปี อดีตทหารเกณฑ์ มีอาการทางจิต เสพยาบ้าหนัก แม่พาไปรักษาจิตเวช แต่ไม่ยอมกินยา ทำให้คลั่งไม่นอน 3 วันติด คว้ามีดปังตอ กวัดแกว่งไปมา แม่กลัวลูกอาละวาดทำร้ายร่างกาย ร้องตำรวจช่วยนำตัวส่งโรงพยาบาล,เมื่อวันที่ 28 ต.ค. 62 พ.ต.อ.เกษม มุทาพร ผกก.สภ.เมืองหนองคาย พร้อมเจ้าหน้าที่ตำรวจจำนวนหนึ่งได้เข้าช่วยเหลือควบคุมตัวนายเค (นามสมมติ) อายุ 25 ปี หลังจากได้รับการร้องขอความช่วยเหลือจากแม่ของนายเค อายุ 45 ปี ให้มาช่วยพาลูกชายส่งโรงพยาบาล เพราะเกรงว่าจะทำร้ายร่างกายคนอื่น,ทั้งนี้ พบนายเค ซึ่งเคยเป็นอดีตทหารเกณฑ์ และยังมีใจรักการเป็นทหาร ยังคงแต่งกายชุดทหารอยู่ในบ้าน ตอนแรกนายเคถือมีดปังตอและมีดทำครัว 2 เล่มไว้ในมือ พอเห็นตำรวจนายเคซึ่งยังมีอาการหวาดผวา หน้าซีดเซียว ก็รีบวางมีดลง แล้วเดินเข้าไปในบ้าน เจ้าหน้าที่เข้าไปประกบ,พร้อมทั้งเกลี้ยกล่อมให้นายเคสงบ โดยยืนยันว่าจะพาไปรักษาเพราะอาการป่วย นายเคก็บอกว่า ตนไม่นอนจนชินแล้ว เพราะตอนเป็นทหารเกณฑ์เข้าเวรบ่อยๆ ไม่นอนก็ไม่เป็นไร แต่ก็ยอมขึ้นรถไปกับตำรวจแต่โดยดี,แม่ของนายเคบอกว่า ลูกชายเพิ่งปลดประจำการเมื่อปีที่แล้ว พอกลับมาก็มาเสพยาบ้าจนคลุ้มคลั่ง แม่เคยพาไปรักษาตัวและรักษาอาการทางจิตที่โรงพยาบาลจิตเวช ได้ยากลับมากินต่อที่บ้าน นายเคไม่ได้กินยาต่อเนื่อง ก่อนหน้านี้เคยใช้มีดฟันสุนัข 3 ตัวได้รับบาดเจ็บเป็นแผลเหวอะหวะ,จนล่าสุดนายเคไม่หลับไม่นอน 3 วันติดต่อกัน และถือมีดปังตอกวัดแกว่งเดินไปทั่วบ้านและทั่วทั้งซอย ทำให้ญาติพี่น้องและคนในซอยหวาดผวา กลัวว่านายเคจะทำร้ายคนเหมือนที่ทำกับสุนัข จึงได้ขอให้ตำรวจมาช่วยเหลือนำตัวส่งโรงพยาบาลจิตเวชให้ โดยเจ้าหน้าที่ตำรวจได้พานายเคไปยังโรงพยาบาลหนองคาย ก่อนจะดำเนินการส่งต่อโรงพยาบาลจิตเวชต่อไป.
หนุ่มหนองคาย วัย 25 ปี อดีตทหารเกณฑ์ มีอาการทางจิต เสพยาบ้าหนัก แม่พาไปรักษาจิตเวช แต่ไม่ยอมกินยา ทำให้คลั่งไม่นอน 3 วันติด คว้ามีดปังตอกวัดแกว่งไปมา แม่กลัวลูกอาละวาดทำร้ายร่างกาย  
อดีตทหารเกณฑ์,ป่วยจิตเวช,เมายาบ้า,ไม่หลับไม่นอน,หนองคาย,ข่าวทั่วไป